વડાપ્રધાન નરેન્દ્ર મોદીએ ઉત્તરપ્રદેશમાં વારાણસીની રેલી દરમિયાન કોંગ્રેસ ઉપાધ્યક્ષ રાહુલ ગાંધી અને પૂર્વ વડપ્રધાન મનમોહન સિંહ પર અનેક કટાક્ષો કર્યા. હવે રાહુલ ગાંધી ઉત્તરપ્રદેશના બહરાઇચમાં ફરીથી નોટબંધી અને વડાપ્રધાન નરેન્દ્ર મોદી પર નિશાન સાધ્યું છે. તેમણે કહ્યું કે, હમણા એક જ દિવસ પહેલાં ગુજરાતમાં યોજાયેલી રેલીમાં મે વડાપ્રધાનને 2-3 પ્રશ્નો પૂછ્યા હતા, એ મારા નહીં જનતાના સવાલો હતા. પીએમ મોદીએ એ સવાલોના તો કોઇ જવાબ નથી આપ્યા, પરંતુ જેણે સવાલ પૂછ્યા એની મજાક ઉડાવી.